CELEX: 32017R0705
Language: hu
Date: 2017-04-19 00:00:00
Title: A Bizottság (EU) 2017/705 végrehajtási rendelete (2017. április 19.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

20.4.2017   
            
            
               HU
            
            
               Az Európai Unió Hivatalos Lapja
            
            
               L 104/6
            
         A BIZOTTSÁG (EU) 2017/705 VÉGREHAJTÁSI RENDELETE
   (2017. április 19.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének b) és e) pontjára,
   mivel:
   
               (1)
            
            
               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra vagy KN), amelyet az említett rendelet I. melléklete tartalmaz.
            
         
               (2)
            
            
               A 1905 90 60 KN-kód jelenlegi szövege édesítőanyag hozzáadására utal, ami e kód alkalmazási tartományát megkérdőjelezi és nem elég pontos ahhoz, hogy laboratóriumi vizsgálat alapján lehetővé tegye a besorolást. A „hozzáadásával” szót törölni kell, mivel lehetetlen megállapítani azt, hogy a cukortartalom természetes eredetű-e; ezért a terméket a 1905 90 90 KN-kód alá kell besorolni, illetve amennyiben az hozzáadott cukrot tartalmaz, akkor a termék a 1905 90 60 KN-kód alá sorolandó be. Az „édesítőanyag” megfogalmazás túl homályos, mivel az összes édes ízű, természetes és mesterséges anyagra vonatkozik anélkül, hogy meghatározná a termék édesítőtartalmának küszöbértékét. Ez különböző minimális küszöbértékek alkalmazását vagy a termék édesítőanyag-tartalma objektív kimutatásának hiányát eredményezheti.
            
         
               (3)
            
            
               A jelenlegi 1905 90 60 és 1905 90 90 KN-kód tekintetében statisztikai elemzésre került sor a kevesebb mint 5 tömegszázalékban szacharózt, invertcukrot vagy izoglükózt tartalmazó, az említett KN-kódok alá tartozó termékek behozatalakor beszedett vámösszegek vizsgálata céljából. A statisztikai elemzés kimutatta, hogy – figyelembe véve az „édesítőanyag”-ra vonatkozó kritériumot – a behozatalok jelentős száma esetében a 1905 90 60 KN-kód alá besorolt termékeket a 1905 90 90 KN-kód alá kellett volna besorolni, illetve fordítva. Következésképpen a 1905 90 60 KN-kód szövegét módosítani kell egy, a két termékcsoport közötti különbségtételre szolgáló konkrét kritérium bevezetése érdekében. A szacharóz, invertcukor vagy izoglükóz tömegszázalékos aránya objektívabb kritériumnak bizonyul, és ezért könnyebben alkalmazható a laboratóriumi vizsgálatok céljára.
            
         
               (4)
            
            
               mivel a Kombinált Nómenklatúra statisztikai nómenklatúra is, a szóban forgó KN-kódok alkalmazási tartományának módosításával egyidejűleg e kódok hetedik és nyolcadik számjegyének megváltoztatására is szükség van a módosítást követő megfelelő statisztikai adatkezelés lehetővé tétele érdekében.
            
         
               (5)
            
            
               Tekintettel arra, hogy a 2658/87/EGK rendelet 12. cikkének megfelelően a rendelet I. melléklete helyébe 2018. január 1-jei hatállyal egy új melléklet lép, az új KN-kódokat 2018. január 1-jétől kell alkalmazni.
            
         
               (6)
            
            
               A 2658/87/EGK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra Második részének 19. árucsoportja az alábbiak szerint módosul:
   
               a)
            
            
               a 1905 90 60 és a 1905 90 90 KN-kódra vonatkozó sorokat el kell hagyni;
            
         
               b)
            
            
               az árucsoport a következő sorokkal egészül ki:
               
                           „1905 90 70 
                        
                        
                           Legalább 5 tömegszázalék szacharóz-, invertcukor- vagy izoglükóztartalommal
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           Más
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet 2018. január 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 256., 1987.9.7., 1. o.
   
   
      (2)  Lásd az 1. mellékletet.”